### NN 132/2024 (15.11.2024.), Uredba o stambenom zbrinjavanju članova obitelji smrtno stradalih i nestalih hrvatskih branitelja te hrvatskih ratnih vojnih invalida i dragovoljaca iz Domovinskog rata

Vlada Republike Hrvatske

2189

Na temelju članka 94. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17., 98/19., 84/21. i 156/23.), Vlada Republike Hrvatske je na sjednici održanoj 14. studenoga 2024. donijela

UREDBU

O STAMBENOM ZBRINJAVANJU ČLANOVA OBITELJI SMRTNO STRADALIH I NESTALIH HRVATSKIH BRANITELJA TE HRVATSKIH RATNIH VOJNIH INVALIDA I DRAGOVOLJACA IZ DOMOVINSKOG RATA

GLAVA I.
 OPĆE ODREDBE

Članak 1.

(1) Ovom se Uredbom utvrđuju visina, uvjeti, način odnosno mjerila i druga pitanja stambenog zbrinjavanja dodjelom stambenih kredita i financijske potpore, najmom stanova u vlasništvu Republike Hrvatske te dodjela i otkup stanova ili kuća osobama iz članka 83. stavaka 3. i 4. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17., 98/19., 84/21. i 156/23. – u daljnjem tekstu: Zakon), kao i prodaja odnosno zakup garažnih mjesta.

(2) Izrazi koji se koriste u ovoj Uredbi, a imaju rodno značenje koriste se neutralno i odnose se jednako na muški i ženski rod.

Članak 2.

(1) Pojedini pojmovi u smislu ove Uredbe imaju sljedeće značenje:

1. kupnja stana ili kuće je kupnja dovršene ili useljive kuće ili stana odnosno kupnja kuće ili stana u izgradnji

2. izgradnja kuće/prve nekretnine je izgradnja kuće u vlastitoj organizaciji na građevinskom zemljištu u vlasništvu korisnika ili na ustupljenom zemljištu u vlasništvu jedinica lokalne samouprave

3. kupnja korištenog stana ili kuće u vlasništvu Republike Hrvatske je kupnja stana ili kuće u vlasništvu Republike Hrvatske uz obročnu otplatu pod pristupačnijim uvjetima od tržišnih u pogledu kamata i rokova otplate, koju korisnik stambenog prostora koristi nakon 7. studenoga 2001.

4. kupnja korištenog stana ili kuće u vlasništvu jedinice lokalne samouprave je kupnja stana ili kuće u vlasništvu jedinice lokalne samouprave uz jednokratnu otplatu, koju korisnik stambenog prostora koristi nakon 7. studenoga 2001.

5. otkup stana ili kuće je kupnja stana ili kuće u vlasništvu Republike Hrvatske ili jedinice lokalne samouprave kojeg koristi član smrtno stradalog ili nestalog hrvatskog branitelja iz Domovinskog rata ili HRVI od I. do IV. skupine i članovi uže obitelji umrlog HRVI s istim oštećenjem organizma, kao i jednokratna kupnja stana ili kuće kojeg je korisnik stambenog prostora koristio prije 7. studenoga 2001., a koristi i u trenutku otkupa

6. razlika u površini predstavlja razliku u površini stana ili kuće koju korisnik stambenog kredita koristi i odgovarajuće stambene površine na koju ostvaruje pravo prema članku 90. stavku 1. Zakona

7. nastavak izgradnje i dovršenje kuće je izvođenje radova kojima se neuseljivi pripadajući stambeni prostor dovodi u funkciju stanovanja

8. financijska potpora je učešće prilikom kupnje ili izgradnje prve nekretnine, razlike u površini, nastavka izgradnje i dovršenja kuće, poboljšanja uvjeta stanovanja

9. prodaja nekretnine u ovršnom postupku koja ne predstavlja zapreku za ostvarivanje prava na stambeno zbrinjavanje iz članka 84. stavka 4. Zakona obuhvaća nekretninu koja je prodana u ovršnom postupku kao i nekretninu za koju je doneseno pravomoćno rješenje o ovrsi, odnosno za koju je ovršni postupak u tijeku

10. odgovarajuća stambena površina prema kojoj se ostvaruje stambeni kredit i druga prava vezana za stambeno zbrinjavanje je površina sukladna članku 90. Zakona koja se određuje prema broju živih članova uže i šire obitelji na dan donošenja rješenja o pravu na stambeno zbrinjavanje.

(2) Poboljšanje uvjeta stanovanja u stanu ili kući obuhvaća:

1. radove kojima se osiguravaju osnovni higijensko-zdravstveni uvjeti

2. uvođenje novih i zamjena dotrajalih instalacija

3. zamjenu dotrajalih, oštećenih i uništenih građevinskih elemenata i

4. radove i preinake kojima se povećava funkcionalnost ili sobnost postojećeg prostora.

GLAVA II.
 STAMBENO ZBRINJAVANJE DODJELOM STAMBENOG KREDITA I FINANCIJSKE POTPORE TE NAJAM STAMBENOG PROSTORA

Članak 3.

(1) Stambeno zbrinjavanje dodjelom stambenog kredita provodi se prema sljedećem redoslijedu:

1. članovi uže i šire obitelji smrtno stradaloga ili nestaloga hrvatskog branitelja iz Domovinskog rata

2. HRVI iz Domovinskog rata redoslijedom od I. do X. skupine.

(2) Stambeno zbrinjavanje dodjelom financijske potpore provodi se prema sljedećem redoslijedu:

1. članovi uže i šire obitelji smrtno stradaloga ili nestaloga hrvatskog branitelja iz Domovinskog rata

2. dragovoljci iz Domovinskog rata, pripadnici borbenog sektora, koji nemaju ostvaren status HRVI odnosno HRVI koji su u obrani suvereniteta Republike Hrvatske sudjelovali najmanje tri godine i više i

3. HRVI koji su u obrani suvereniteta Republike Hrvatske sudjelovali do tri godine, odnosno dragovoljci iz Domovinskog rata pripadnici borbenog sektora, koji nemaju ostvaren status HRVI, a u obrani suvereniteta Republike Hrvatske sudjelovali su najmanje dvije, a najviše tri godine.

Zahtjev za stambeno zbrinjavanje

Članak 4.

(1) Zahtjev za dodjelu stambenog kredita i zahtjev za dodjelu financijske potpore podnosi se Ministarstvu hrvatskih branitelja (u daljnjem tekstu: Ministarstvo) poštom, elektroničkim putem ili osobno u pisanom obliku na propisanim obrascima, koji su sastavni dio ove Uredbe (Prilozi 1. i 2.) ili preko sustava e-Građani.

(2) Zahtjev iz stavka 1. ovoga članka podnosi se najkasnije do 30. studenoga tekuće godine za iduću kalendarsku godinu.

Liste prvenstva

Članak 5.

(1) Pravo na dodjelu stambenog kredita i pravo na dodjelu financijske potpore ostvaruje se na temelju listi prvenstva koje utvrđuje Ministarstvo za svaku kalendarsku godinu.

(2) Podnositelj zahtjeva ne može se u istoj kalendarskoj godini nalaziti na obje liste prvenstva, pa u slučaju da podnese zahtjev za dodjelu stambenog kredita i zahtjev za dodjelu financijske potpore, u obzir će se uzeti samo posljednje podneseni zahtjev.

(3) Realizacijom financijske potpore, članovi uže i šire obitelji smrtno stradalog ili nestalog hrvatskog branitelja iz Domovinskog rata i HRVI trajno gube pravo na dodjelu stambenog kredita, a realizacijom stambenog kredita gube pravo na dodjelu financijske potpore.

(4) Iznimno od stavka 3. ovoga članka, realizacijom stambenog kredita za kupnju nekretnine članovi uže i šire obitelji smrtno stradalog ili nestalog hrvatskog branitelja iz Domovinskog rata i HRVI ne gube pravo na financijsku potporu za poboljšanje uvjeta stanovanja ili za razliku u površini.

Članak 6.

Liste prvenstva za tekuću godinu utvrđuju se sukladno zahtjevima podnesenim do 30. studenoga prošle kalendarske godine.

Članak 7.

(1) Nakon bodovanja svakog zahtjeva, izrađuje se nacrt listi prvenstva koje se objavljuju u siječnju na mrežnim stranicama Ministarstva, na koje se može uložiti prigovor u roku od 15 dana od dana objave.

(2) Nakon isteka roka za prigovor iz stavka 1. ovoga članka odnosno razmotrenih prigovora, konačno potvrđene liste prvenstva objavljuju se na mrežnim stranicama Ministarstva, a primjenjuju se od 1. ožujka i vrijede do objave potvrđenih lista prvenstva za sljedeću kalendarsku godinu.

(3) Ministarstvo objavljuje Listu prvenstva za dodjelu stambenog kredita i Listu prvenstva za dodjelu financijske potpore.

(4) Liste prvenstva utvrđuju se prema županijama i Gradu Zagrebu ovisno o prebivalištu podnositelja zahtjeva i sadrže:

1. redni broj

2. ime i prezime i datum rođenja podnositelja zahtjeva

3. broj članova obitelji

4. ukupan broj ostvarenih bodova i

5. namjenu stambenog kredita odnosno financijske potpore.

Mjerila za utvrđivanje redoslijeda na Listi prvenstva za dodjelu stambenog kredita

Članak 8.

(1) Određeno mjesto na Listi prvenstva za dodjelu stambenog kredita ostvaruje se bodovanjem svakog podnositelja zahtjeva.

(2) Ako dva ili više podnositelja zahtjeva na Listi prvenstva za dodjelu stambenog kredita imaju isti broj bodova, prednost će imati onaj podnositelj koji je više vremena proveo u obrani suvereniteta Republike Hrvatske.

(3) Bodovanje iz stavka 1. ovoga članka obavlja se po sljedećim mjerilima:

|  |  |  |
| --- | --- | --- |
| 1. | obitelji smrtno stradaloga ili nestaloga hrvatskog branitelja iz Domovinskog rata i HRVI iz Domovinskog rata s oštećenjem organizma od 100 %  – I. i II. skupine | 110 bodova |
| 2. | HRVI od III. do X. skupine i članovi uže obitelji umrloga HRVI – broj bodova prema postotku oštećenja organizma | od 90 do 20 bodova |
| 3. | vrijeme provedeno u logoru: | |
| – za svaki mjesec proveden u logoru | 10 bodova |
| 4. | vrijeme provedeno u obrani suvereniteta Republike Hrvatske: | |
| – do mjesec dana | 3 boda |
| – po jednom mjesecu | 5 bodova |
| 5. | nesposobnost za samostalan rad i privređivanje po članu obitelji | 24 boda |
| 6. | broj članova uže i šire obitelji koji imaju status člana obitelji smrtno stradaloga ili nestaloga hrvatskog branitelja iz Domovinskog rata status, status HRVI iz Domovinskog rata ili status hrvatskog branitelja iz Domovinskog rata: | |
| – jedan član | 12 bodova |
| – dva člana | 24 boda |
| – tri člana | 36 bodova |
| – za svakoga sljedećeg člana | 12 bodova |
| 7. | broj uzdržavanih članova obitelji (do 15 odnosno do 26 godina) | |
| – jedan član | 12 bodova |
| – dva člana | 24 boda |
| – tri člana | 36 bodova |
| – za svakoga sljedećeg člana | 12 bodova |
| 8. | uvjeti stanovanja: | |
| – u najmu | 15 bodova |
| – u neodgovarajućem stanu ili kući | 10 bodova |
| – kod roditelja | 3 boda. |

Mjerila utvrđivanje redoslijeda na Listi prvenstva za dodjelu financijske potpore

Članak 9.

(1) Određeno mjesto na Listi prvenstva za dodjelu financijske potpore ostvaruje se bodovanjem svakog podnositelja zahtjeva.

(2) Ako dva ili više podnositelja zahtjeva na Listi prvenstva za dodjelu financijske potpore imaju isti broj bodova, prednost će imati onaj podnositelj koji je više vremena proveo u obrani suvereniteta Republike Hrvatske.

(3) Bodovanje iz stavka 1. ovog članka obavlja se po sljedećim mjerilima:

|  |  |  |
| --- | --- | --- |
| 1. | obitelji smrtno stradaloga ili nestaloga hrvatskog branitelja iz Domovinskog rata i HRVI iz Domovinskog rata s oštećenjem organizma od 100 % – I. i II. skupine | 110 bodova |
| 2. | HRVI od III. do X. skupine i članovi uže obitelji umrloga | |
| HRVI – broj bodova prema postotku oštećenja organizma | od 90 do 20 bodova |
| 3. | status dragovoljca iz Domovinskog rata | 40 bodova |
| 4. | vrijeme provedeno u logoru: | |
| – za svaki mjesec proveden u logoru | 10 bodova |
| 5. | vrijeme provedeno u obrani suvereniteta Republike Hrvatske: | |
| – po jednom mjesecu | 5 bodova |
| 6. | nesposobnost za samostalan rad i privređivanje po članu obitelji | 24 boda |
| 7. | broj članova uže i šire obitelji koji imaju status člana obitelji smrtno stradaloga ili nestaloga hrvatskog branitelja iz Domovinskog rata, status HRVI iz Domovinskog rata ili status hrvatskog branitelja iz Domovinskog rata: | |
| – jedan član | 12 bodova |
| – za svakoga sljedećeg člana | 12 bodova |
| 8. | broj uzdržavanih članova obitelji (do 15 odnosno do 26 godina) | |
| – jedan član | 12 bodova |
| – dva člana | 24 boda |
| – tri člana | 36 bodova |
| – za svakoga sljedećeg člana | 12 bodova |
| 9. | uvjeti stanovanja: | |
| – u najmu | 15 bodova |
| – u neodgovarajućem stanu ili kući | 10 bodova |
| – kod roditelja | 3 boda. |

Stambena, Stručna i Nadzorna komisija

Članak 10.

(1) Ministar nadležan za hrvatske branitelje (u daljnjem tekstu: ministar), odlukom imenuje Stambenu komisiju i Stručnu komisiju.

(2) Stambena komisija ima od pet do sedam članova.

(3) U Stambenu komisiju se imenuju djelatnici Ministarstva i predstavnici udruga iz Domovinskog rata.

(4) Stambena komisija potvrđuje liste prvenstva, daje mišljenje o pravu na stambeno zbrinjavanje podnositelja zahtjeva prema ovoj Uredbi, prati namjenski utrošak te naplatu i trošenje financijskih sredstava namijenjenih stambenom zbrinjavanju, odlučuje o prekorednom stambenom zbrinjavanju te o prodaji i zakupu posebnih garažnih mjesta.

(5) Stambena komisija donosi poslovnik o radu kojom se utvrđuje njezin način rada i odlučivanja.

(6) Zapisnici sa sjednica Stambene komisije objavljuju se na mrežnim stranicama Ministarstva.

(7) Stručna komisija ima od pet do sedam članova.

(8) U stručnu komisiju imenuju se djelatnici Ministarstva i prema potrebi vanjski suradnici tehničke struke.

(9) Stručna komisija obvezna je obaviti izvide na terenu radi:

1. utvrđivanja visine stambenog kredita iz članaka 14. i 15. ove Uredbe i visine financijske potpore iz članaka 18. i 20. ove Uredbe

2. utvrđivanja namjenskog utroška dodijeljenih sredstava

3. utvrđivanja visine potrebne sanacije korištenih stanova i

4. utvrđivanja stupnja odstupanja stana od etalonske građevine.

(10) Ministar može imenovati Nadzornu komisiju koja će obavljati nadzor nad radom Stambene i Stručne komisije.

(11) Nadzorna komisija ima tri člana.

(12) U Nadzornu komisiju imenuju se djelatnici Ministarstva.

(13) Članovi Stambene komisije i Nadzorne komisije ne primaju naknadu za svoj rad.

(14) Članovi Stručne komisije koji su djelatnici Ministarstva ne primaju naknadu za svoj rad.

Utvrđivanje uvjeta za dodjelu stambenog kredita
 i financijske potpore

Članak 11.

(1) Pri odlučivanju o dodjeli stana, stambenog kredita ili financijske potpore, pod članovima uže obitelji podnositelja zahtjeva sukladno ovoj Uredbi podrazumijevaju se njegov bračni i izvanbračni drug i djeca (bračna, izvanbračna, pastorčad i posvojena) koja u trenutku podnošenja zahtjeva žive s podnositeljem zahtjeva u zajedničkom kućanstvu do punoljetnosti odnosno do završetka redovnog školovanja.

(2) Iznimno od stavka 1. ovoga članka:

a) djeca koja završe redovno školovanje, smatraju se članovima uže obitelji podnositelja zahtjeva ako su u trenutku podnošenja zahtjeva bili na redovnom školovanju, a u trenutku donošenja rješenja i dalje žive u zajedničkom kućanstvu s podnositeljem zahtjeva i

b) djeca kojoj je utvrđena nesposobnost za privređivanje odnosno samostalan rad, smatraju se članovima zajedničkog kućanstva podnositelja zahtjeva neovisno o godinama života.

(3) Pri odlučivanju o dodjeli stambenih kredita i financijske potpore, pod članovima šire obitelji podnositelja zahtjeva sukladno ovoj Uredbi podrazumijevaju se njegovi roditelji.

Članak 12.

Ako se podnositelju zahtjeva pravomoćnim rješenjem, čiji se učinci protežu na vrijeme za koje mu je priznato pravo na dodjelu stambenog kredita, utvrdi veći postotak oštećenja organizma od onog na temelju kojeg je ostvario pravo na popust pri otplati kredita, može zatražiti priznavanje većeg popusta i manje kamatne stope pri daljnjoj otplati kredita.

Način obračuna i dodjele stambenog kredita i financijske potpore

Članak 13.

(1) Iznos stambenog kredita (K) za kupnju stana u organiziranoj stambenoj izgradnji ili kupnju korištenog stana ili kuće u vlasništvu Republike Hrvatske ili jedinica lokalne samouprave i za izgradnju kuće na građevinskom zemljištu stečenog od jedinice lokalne samouprave te razliku površine korištenog stana u vlasništvu Republike Hrvatske ili jedinica lokalne samouprave, te stana u organiziranoj stambenoj izgradnji određuje se kao umnožak vrijednosti važeće etalonske cijene građenja (E) i odgovarajuće površine stana (P) iz članka 90. stavka 1. Zakona po izračunu: K=E×P.

(2) Iznos stambenog kredita (K) za kupnju stana ili kuće u vlastitoj organizaciji, za izgradnju kuće na vlastitom zemljištu te razliku površine stana ili kuće određuje se kao umnožak vrijednosti važeće etalonske cijene građenja (E) i odgovarajuće površine stana (P) iz članka 90. stavka 1. Zakona uvećanog za 30 % po izračunu: K=E×P+30 %.

(3) Iznos kredita za kupnju stana u organiziranoj izgradnji odnosno kupnju korištenog stana u vlasništvu Republike Hrvatske umanjuje se za 30 % ako su ti stanovi izgrađeni na područjima jedinica lokalne samouprave koje pripadaju I. – IV. skupini potpomognutih područja ili u naseljima manjim od 20.000 stanovnika (prema popisu stanovništva iz 2021.) te u naseljima većim od 20.000 stanovnika ako su prema očitovanju Porezne uprave tržišne cijene novoizgrađenih stanova manje od važeće etalonske cijene građenja po m² u trenutku dodjele stambenog kredita.

(4) Iznos kredita za kupnju stana koji su izgrađeni u građevinama starijim od 15 godina umanjit će se, osim popusta navedenog u stavku 3. ovog članka, za dodatnih 20 %.

(5) Ukoliko se podnositelju zahtjeva dodijeli stan koji je prethodno bio korišten od druge osobe, a prije dodjele se utvrdi da se radi o stanu u kojem je potrebno obaviti radove iz članka 15. ove Uredbe kako bi se isti osposobio za normalno stanovanje, iznos stambenog kredita za kupnju takvog stana ili kuće umanjit će se do maksimalno 50 %, ovisno o postotku odstupanja stana od etalonske građevine po izvidu Stručne komisije.

(6) Ukoliko je podnositelj zahtjeva spreman jednokratno kupiti dodijeljeni stan prije zaključenja ugovora o stambenom kreditu, ostvarit će popust pri njegovoj kupnji u visini od 15 %. Zahtjev za jednokratnu kupnju podnosi se Ministarstvu koje će imenovanom uputiti ponudu za kupnju predmetnog stana jednokratnom kupnjom, ukoliko visina popusta nije već utvrđena rješenjem.

(7) U slučaju prijevremene otplate stambenog kredita (najmanje 12 otplatnih rata) za kupnju stana u organiziranoj izgradnji odnosno kupnju korištenog stana u vlasništvu Republike Hrvatske, korisnik kredita ostvaruje dodatni popust u visini od 10 % vrijednosti nedospjele glavnice stambenog kredita.

(8) Iznos stambenog kredita ili financijske potpore za kupnju kuće ili stana u vlastitoj organizaciji utvrđuje se prema predugovoru o kupoprodaji, a najviše u umnošku vrijednosti etalonske cijene građenja po m² i odgovarajuće površine iz članka 90. stavka 1. Zakona uvećane za 30 %.

(9) Ukoliko podnositelj zahtjeva zaključi predugovor o kupoprodaji u nižem iznosu od pripadajućeg, dodijelit će mu se niži iznos.

(10) Iznos stambenog kredita za izgradnju kuće može biti i manji od iznosa iz stavka 1. ovoga članka ukoliko podnositelj zahtjeva na njega pristane ovjerovljenom izjavom, čime se smatra trajno stambeno zbrinutim.

(11) Vrijednost etalonske cijene građenja utvrđuje ministarstvo nadležno za graditeljstvo.

(12) Prilikom utvrđivanja visine stambenog kredita kod organizirane izgradnje stanova koju provodi Agencija za pravni promet i posredovanje nekretninama u suradnji s Ministarstvom, može se umjesto etalonske cijene građenja uzeti iznos cijene same izgradnje po m² neto korisne površine stana, ovisno o tome što je za korisnika povoljnije.

Članak 14.

Stambeni kredit za nastavak izgradnje i dovršenje kuće odobrava se za odgovarajuću površinu iz članka 90. stavka 1. Zakona prema zapisniku Stručne komisije, a sukladno kategoriji potrebnih radova, za:

a) finalnu etapu izvedbe objekta koja obuhvaća nabavu i montažu sanitarija, armature, rasvjetnih tijela, polaganje podnih obloga, montažu grijaćih tijela i sl. radove, u iznosu od 230 eura

b) etapu dovršenja građevine od »roh-bau« do potpuna završetka građevine što obuhvaća radove iz stavka 1. točke a) ovoga članka, te obradu površina, zidova i stropova, montažu unutarnje stolarije i razvod instalacija bez glavnih vodova, u iznosu od 380 eura i

c) etapu dovršenja građevine od konstrukcije do potpunog završetka građevine što obuhvaća radove iz stavka 1. točke b) ovoga članka i izvedbu kompletnih razvoda svih instalacija, pregradnih zidova i vanjske stolarije, u iznosu od 550 eura.

Članak 15.

Stambeni kredit za poboljšanje uvjeta stanovanja odobrava se za odgovarajuću površinu stana iz članka 90. stavka 1. Zakona, prema zapisniku Stručne komisije, sukladno kategoriji potrebnih radova, za:

a) obnovu radova u završnoj etapi izvedbe objekta koji obuhvaćaju ličenje stolarije i zidova, promjenu dijela keramičkih pločica, brušenje i lakiranje parketa, izmjenu dijela armature i izmjenu dijela rasvjetnih tijela, u iznosu od 170 eura

b) djelomičnu obnovu obrtničkih radova na građevini iz stavka 1. točke a) ovoga članka te radovi zamjene dijela vanjske stolarije, zamjene dijela limarije, zamjene dijela pokrova, zamjene dijela podova i sličnih radova, u iznosu od 270 eura i

c) obnovu obrtničkih radova na građevini iz stavka 1. točke a) ovoga članka te obnovu obloga zidova, obnovu unutarnje stolarije, zamjenu kompletne limarije, obnovu fasade, obnovu pokrova i sličnih radova, u iznosu od 400 eura.

Članak 16.

(1) Iznos financijske potpore (FP) za izgradnju prve nekretnine na građevinskom zemljištu stečenog od jedinice lokalne samouprave te razliku površine korištenog stana u vlasništvu Republike Hrvatske ili jedinica lokalne samouprave, te stana u organiziranoj stambenoj izgradnji određuje se kao umnožak vrijednosti etalonske cijene građenja (E), odgovarajuće površine stana (P) iz članka 90. stavka 1. Zakona i postotka tjelesnog oštećenja (O) po izračunu: FP=E×P×O.

(2) Iznos financijske potpore (FP) za kupnju prve nekretnine (stana ili kuće), za izgradnju prve nekretnine na vlastitom zemljištu te razliku površine stana ili kuće određuje se kao umnožak vrijednosti etalonske cijene građenja (E), odgovarajuće površine stana (P) iz članka 90. stavka 1. Zakona uvećano za 30 % i postotka tjelesnog oštećenja (O) po izračunu: FP=E×P×O+30 %.

(3) Prilikom izračuna financijske potpore za nastavak izgradnje i dovršenje kuće umjesto etalonske cijene građenja uzima se visina kategorije potrebnih radova iz članka 14. ove Uredbe, a za izračun financijske potpore za poboljšanje uvjeta stanovanja uzima se visina kategorije potrebnih radova iz članka 15. ove Uredbe sukladno formuli iz stavka 1. ovoga članka.

Članak 17.

(1) Rokovi otplate stambenog kredita za kupnju stana ili kuće, izgradnju kuće te razliku površine određuju se u odnosu na odgovarajući stan iz članka 90. stavka 1. Zakona i daju se:

a) za stan, odnosno kuću do 45 m² – do 15 godina

b) za stan, odnosno kuću do 60 m² – do 20 godina

c) za stan, odnosno kuću do 70 m² – do 25 godina

d) za stan, odnosno kuću do 80 m² – do 30 godina

e) za stan, odnosno kuću preko 80 m² – do 35 godina.

(2) Rok otplate stambenog kredita za nastavak izgradnje i dovršenje kuće iznosi do 20 godina.

(3) Rok otplate stambenog kredita za poboljšanje uvjeta stanovanja iznosi do 15 godina.

(4) Iznimno od ovoga članka, korisniku stambenog kredita može se isti dodijeliti na duži rok otplate (maksimalno 35 godina) ako bi to utjecalo na njegovu kreditnu sposobnost, ovisno o dobi podnositelja zahtjeva ili solidarnog dužnika, ili na kraći rok (minimalno jedna godina).

Članak 18.

(1) Podnositelju zahtjeva koji ima neuseljivu kuću odnosno kuću u izgradnji, može se odobriti stambeni kredit ili financijska potpora za nastavak izgradnje i dovršenje kuće.

(2) Prije donošenja rješenja o dodjeli stambenog kredita ili financijske potpore iz stavka 1. ovoga članka Stručna komisija izvršit će uvid u pojedine elemente i dijelove građevinskih radova kuće za koju se traži stambeni kredit ili financijska potpora.

(3) U smislu ove Uredbe smatra se da je osoba iz stavka 1. ovoga članka trajno stambeno zbrinuta.

Članak 19.

(1) Osobi koja ima u vlasništvu stan ili kuću neodgovarajuće površine može se odobriti stambeni kredit ili financijska potpora u iznosu koji čini umnožak razlike površine stana u vlasništvu i odgovarajućeg stana iz članka 90. stavka 1. Zakona i cijene građenja sukladno člancima 13. ili 16. ove Uredbe, ako je razlika veća od 6 m².

(2) Pravo na stambeni kredit ili financijsku potporu za razliku površine stana može se odobriti i osobi kojoj je dodijeljen stambeni kredit za kupnju neodgovarajućeg korištenog stana ili neodgovarajućeg stana u organiziranoj stambenoj izgradnji, a zaključio je ugovor s pridržanim pravom vlasništva, pod uvjetom da uredno podmiruje sve obveze u svezi stana.

(3) Osobi koja je kupila stan po Zakonu može se odobriti stambeni kredit ili financijska potpora za razliku površine iz članka 90. stavka 1. Zakona koja mu je pripadala u trenutku dodjele stana.

(4) Naknadno povećanje broja članova kućanstva ne utječe na povećanje stambenog prostora iz članka 90. stavka 1. Zakona.

(5) U smislu ove Uredbe smatra se da je osoba iz stavka 1. ovoga članka trajno stambeno zbrinuta.

Članak 20.

(1) Stambeni kredit ili financijska potpora za poboljšanje stambenih uvjeta može se odobriti podnositelju zahtjeva koji ima u knjižnom ili izvanknjižnom (su)vlasništvu stan ili kuću, odnosno ima stan ili kuću na kojoj ima pravo doživotnog plodouživanja, uporabe ili stanovanja.

(2) Prije donošenja rješenja o dodjeli stambenog kredita ili financijske potpore iz stavka 1. ovoga članka Stručna komisija izvršit će uvid u pojedine elemente i dijelove građevinskih radova kuće za koju se traži stambeni kredit ili financijska potpora.

(3) U smislu ove Uredbe smatra se da je osoba iz stavka 1. ovoga članka trajno stambeno zbrinuta.

Članak 21.

Ako je podnositelj zahtjeva ili član njegove uže obitelji, kao član zajedničkog kućanstva ostvario pravo na obnovu prema propisima o obnovi ratne štete u površini od 10 m² može mu se dodijeliti stan, stambeni kredit ili financijska potpora umanjena za stambenu površinu koja je u obnovi ostvarena.

Izvanredne okolnosti

Članak 22.

(1) Stambena komisija može, zbog izvanrednih okolnosti, a mimo utvrđenog redoslijeda, predložiti donošenje odluke o prekorednom stambenom zbrinjavanju podnositelja zahtjeva.

(2) Izvanredna situacija iz stavka 1. ovoga članka može se utvrditi ukoliko kod korisnika postoji teža zdravstvena, socijalna, ekonomska, stambena ili slična situacija.

(3) Postojanje izvanrednih okolnosti iz stavka 1. ovoga članka mora biti dokazano i potvrđeno od strane Stručne komisije, nadležnog centra za psihosocijalnu pomoć Ministarstva ili nadležnog područnog odjela Ministarstva.

(4) Broj korisnika koji su ostvarili pravo na prekoredno stambeno zbrinjavanje ne može biti veći od 15 % od ukupnog broja riješenih slučajeva u jednoj kalendarskoj godini.

(5) Stambena komisija može predložiti donošenje odluke o kupoprodaji stana bez pripadajućeg popusta s osnove statusa člana uže i šire obitelji smrtno stradalog ili nestalog hrvatskog branitelja iz Domovinskog rata, HRVI i člana uže obitelji umrlog HRVI te dragovoljaca iz Domovinskog rata i člana uže obitelji umrlog dragovoljca iz Domovinskog rata, podnositelju zahtjeva koji na dan stupanja na snagu ove Uredbe koristi stan u vlasništvu Republike Hrvatske ili jedinice lokalne samouprave kod kojeg postoje zapreke iz članka 84. Zakona, jednokratnom otplatom stana kojeg koristi te na način i uz uvjete iz članka 13., članka 31. te članka 32. stavaka 5. i 6. ove Uredbe, ako dokaže da za to ima osigurana financijska sredstva, ako je boravio u njemu najmanje pet godina neprekidno i ako je podmirivao sve obveze u svezi stana.

(6) Ministar može donijeti odluku o produženju roka otplate dodijeljenog stambenog kredita na najduži rok od 35 godina, odnosno o reprogramiranju stambenog kredita u slučaju kad korisnik stambenog kredita ili njegov nasljednik zbog izvanrednih okolnosti iz stavka 1. ovog članka nije mogao uredno otplaćivati dospjele anuitete.

(7) U slučaju smrti korisnika stambenog kredita odredit će se moratorij stambenog kredita do preuzimanja obveze od strane nasljednika, a najduže na rok od godine dana od smrti korisnika.

(8) U slučaju iz stavka 7. ovoga članka, nasljednik stambenog kredita plaća stambeni kredit po kamati iz članka 89. stavka 2. Zakona, a zatezna kamata se kod preuzimanja stambenog kredita otpisuje.

(9) U slučaju iz stavka 7. ovoga članka ako ostavinski postupak ne bude proveden u ostavljenom roku ili nasljednik ne preuzme obročnu otplatu po stambenom kreditu ili stambeni kredit ne otplati u cijelosti, pristupit će se raskidu ugovora o stambenom kreditu i njegovoj prisilnoj naplati.

(10) Ukoliko korisnik stambenog kredita jednokratno podmiri dospjelu glavnicu i dospjelu redovnu kamatu u cijelosti dospjelog stambenog kredita, zatezna kamata se otpisuje.

Utvrđivanje namjenskog korištenja stambenog kredita i financijske potpore

Članak 23.

(1) Odobreni stambeni kredit koristi se prema uvjetima iz ove Uredbe i ugovora o stambenom kreditu i ugovora o korištenju bespovratnog dijela stambenog kredita kojim će se utvrditi namjena korištenja, obveza kontrole namjenskog utroška, kao i obveza povrata u slučaju utvrđenog nenamjenskog utroška dodijeljenih sredstava.

(2) Odobrena financijska potpora se koristi po uvjetima iz ove Uredbe i ugovora o korištenju financijske potpore kojim će se definirati namjena korištenja, obveza kontrole namjenskog utroška, kao i obveza povrata u slučaju utvrđenog nenamjenskog utroška dodijeljenih sredstava.

(3) Namjensko korištenje odobrenog stambenog kredita i financijske potpore nadzire Stambena komisija.

(4) Podnositelj zahtjeva dužan je dostaviti dokaz o namjenskom utrošku dodijeljenih sredstava u roku od godine dane od dana isplate dodijeljenih sredstava.

(5) Iznimno od stavka 4. ovoga članka, ukoliko se radi o podnositelju zahtjeva kojemu su dodijeljena sredstva za izgradnju i koji u trenutku isplate sredstava nema zemljište koje mu je dužna osigurati jedinica lokalne samouprave ali ima podnesen zahtjev za dodjelu zemljišta i nema građevinsku dozvolu, rok od godine dana za dostavu dokaza o namjenskom utrošku dodijeljenih sredstava računa se od dana pravomoćnosti građevinske dozvole ukoliko u roku od 60 dana od dana isplate sredstava odnosno dodjele zemljišta dostavi dokaze da je podnio zahtjev za izdavanje građevinske dozvole.

(6) Ukoliko se utvrdi da podnositelj zahtjeva nije dostavio dokaz o namjenskom utrošku dodijeljenih sredstava u roku od godine dana od dana isplate dodijeljenih sredstava odnosno pravomoćnosti građevinske dozvole, niti se isto može utvrditi izvidom Stručne komisije, ostavlja mu se dodatni rok do godine dana za dostavu dokaza o namjenski utrošenim dodijeljenim sredstvima.

(7) Podnositelj zahtjeva koji nije namjenski utrošio dodijeljena sredstva, mora ista vratiti Ministarstvu po godišnjoj kamati iz članka 89. stavka 2. Zakona, a u slučaju prisilne naplate sredstva se vraćaju uvećana za iznos zakonske zatezne kamate.

Osiguranje tražbine

Članak 24.

(1) Naplata odobrenoga stambenog kredita osigurava se zadužnicom ili hipotekom na nekretninu, odnosno izjavom solidarnog jamca te po potrebi solidarnog dužnika, ovisno o visini povratnog dijela stambenog kredita, odnosno roka otplate.

(2) Ministarstvo će o svom trošku utvrditi vrijednost instrumenata osiguranja.

(3) Uvjeti i način osiguranja naplate odobrenoga stambenog kredita određuju se ugovorom o stambenom kreditu sukladno propisu o obveznim odnosima.

Raskid ugovora o stambenom kreditu

Članak 25.

(1) Ugovor o stambenom kreditu Ministarstvo može jednostrano raskinuti u sljedećim slučajevima:

a) ako se odobreni stambeni kredit koristi nenamjenski

b) ako je korisnik stambenog kredita dao netočne podatke koji su utjecali na to da dobije kredit ili

c) ako se odobreni stambeni kredit ne vraća na način i pod uvjetima iz ugovora o stambenom kreditu.

(2) U slučaju jednostranog raskida ugovora o stambenom kreditu iz stavka 1. ovoga članka, korisnik stambenog kredita obvezan je vratiti odobreni, a neotplaćeni stambeni kredit u roku od šest mjeseci od raskida ugovora.

(3) U slučaju iz stavka 2. ovoga članka, ako podnositelj zahtjeva jednokratno podmiri svoje obveze, oslobodit će se dospjelih nepodmirenih potraživanja u visini zakonskih zateznih kamata.

(4) Na jednostrani raskid ugovora o stambenom kreditu odgovarajuće se primjenjuje i propis o obveznim odnosima.

Članak 26.

Osobi kojoj je odobren stambeni kredit za namjene iz članka 85. stavka 4. Zakona, a koja je korisnik stana u vlasništvu Republike Hrvatske ili jedinica lokalne samouprave ili druge pravne osobe, mora vratiti stan najkasnije u roku od godine dana od sklapanja ugovora o stambenom kreditu osim u slučaju dodjele stambenog kredita za kupnju stana u organiziranoj stambenoj izgradnji kada se taj rok računa od dana preuzimanja ključeva stana.

Sredstva za stambeno zbrinjavanje

Članak 27.

(1) Sredstva za organiziranu izgradnju stanova, rekonstrukciju i uređenje neuvjetnih stanova, kao i za dodjelu stambenih kredita i financijskih potpora osiguravaju se u državnom proračunu Republike Hrvatske, na posebnoj poziciji Ministarstva.

(2) Ukupna godišnja sredstva za dodjelu stambenih kredita i financijskih potpora raspoređuju se prema planu koji se utvrđuje temeljem lista prvenstva za tu kalendarsku godinu.

(3) Postotak utroška godišnjih sredstava za svaku listu prvenstva utvrđuje u postocima Stambena komisija vodeći računa o broju podnesenih zahtjeva, interesima podnositelja zahtjeva, kretanjima na tržištu nekretnina i drugim okolnostima.

Najam i povrat stana

Članak 28.

(1) Osoba iz članka 85. stavka 1. Zakona kojoj je dodijeljen stambeni kredit za kupnju stana u organiziranoj izgradnji odnosno stambeni kredit za kupnju korištenog stana može, prije sklapanja ugovora o stambenom kreditu, koristiti stan u statusu najmoprimca uz obvezu plaćanja ugovorene najamnine, osim u slučaju iz članka 83. stavka 14. Zakona kada koriste stan na temelju ugovora o najmu sa zaštićenom najamninom.

(2) Najam prestaje u trenutku sklapanja ugovora o stambenom kreditu ili kupnjom/otkupom jednokratnom otplatom.

(3) Visinu ugovorene najamnine utvrdit će odlukom ministar na prijedlog Stambene komisije.

(4) U slučaju da korisnik stana ne poštuje obveze iz sklopljenog ugovora o najmu, ugovor se raskida, nakon čega se korisniku stana ostavlja rok od 30 dana za sklapanje ugovora o stambenom kreditu, a ukoliko korisnik stana ne sklopi ugovor o stambenom kreditu u propisanom roku, rješenje o dodjeli stambenog kredita za kupnju stana će se ukinuti te je korisnik dužan vratiti posjed stana Ministarstvu u narednom roku od 30 dana.

(5) U slučaju da korisnik stambenog kredita za kupnju stana u organiziranoj stambenoj izgradnji odnosno kupnju korištenog stana isti više ne može otplaćivati, može stan vratiti Ministarstvu slobodan od stvari i osoba te stan vratiti u prvobitno stanje, nakon čega se raskida ugovor o dodijeljenom stambenom kreditu, a sredstva koja je korisnik stambenog kredita uplatio do povrata stana, ne vraćaju mu se odnosno smatraju se naknadom za korištenje istoga.

(6) Ministar može, na prijedlog Stambene komisije, donijeti odluku o otpisu dospjelih nepodmirenih potraživanja u visini ugovornih i zakonskih zateznih kamata korisniku stana ili njegovom nasljedniku za korišteni stan ukoliko isti dragovoljno vrate stan Ministarstvu.

GLAVA III.
 DODJELA I PRODAJA STANOVA, KUĆA I GARAŽNIH MJESTA

Način dodjele stanova i kuća

Članak 29.

Korisnici stanova i kuća u vlasništvu Republike Hrvatske ili jedinica lokalne samouprave mogu ostvariti pravo za otkup stana ili kuće odnosno kupnju uz obročnu otplatu pod pristupačnijim uvjetima od tržišnih u pogledu kamata i rokova otplate.

Članak 30.

(1) Stanovi i kuće u vlasništvu Republike Hrvatske kojima upravljaju tijela državne uprave, a čijim je korisnicima utvrđeno pravo na stambeno zbrinjavanje prema propisu kojim se uređuju prava hrvatskih branitelja iz Domovinskog rata i članova njihovih obitelji, predat će se Ministarstvu temeljem sklopljenog sporazuma kojim će se Ministarstvu predati pravo upravljanja tim stanovima i kućama, kao i cjelokupna dokumentacija koja će se popisati u zapisniku o primopredaji.

(2) U slučaju iz stavka 1. ovoga članka kada postoje neutuženi nepodmireni troškovi najamnine, ili naknade za bespravno korištenje stana ili kuće, Ministarstvo će preuzeti stanove i kuće s navedenim dugovanjima, te ista naplatiti od korisnika u posebnom postupku.

(3) U slučaju iz stavka 2. ovoga članka, dug te kuća ili stan se isknjižuju iz poslovnih knjiga tijela državne uprave koje upravlja predmetnim stanom i upisuju se u poslovne knjige Ministarstva.

Uvjeti za dodjelu i otkup stanova i kuća

Članak 31.

HRVI od V. do X. skupine oštećenja organizma:

1. koji na dan 7. studenoga 2001. koriste stanove, a do dana stupanja na snagu ove Uredbe kuće u vlasništvu Republike Hrvatske imaju pravo na dodjelu i otkup istih, s tim da HRVI ostvaruju popust pri otkupu sukladno postotku oštećenja organizma

2. koji su nakon 7. studenoga 2001., a do stupanja na snagu ove Uredbe korisnici stanova u vlasništvu Republike Hrvatske imaju pravo na kupnju istih dodjelom stambenog kredita, pod uvjetima iz članka 89. Zakona u pogledu kamata i popusta te članka 17. ove Uredbe u pogledu rokova otplate.

Članak 32.

(1) Ministarstvo će korisnicima stanova i kuća, koji imaju pravo na otkup stana ili kuće, poslati ponudu za sklapanje ugovora o kupnji stana ili kuće u roku godine dana, računajući od dana sklapanja ugovora o najmu.

(2) Ponuda iz stavka 1. ovoga članka vrijedi tri mjeseca od dana zaprimanja.

(3) Korisnici stanova i kuća iz stavka 1. ovoga članka mogu iste kupiti ako u roku utvrđenim ugovorom o kupoprodaji jednokratno uplate utvrđenu cijenu stana ili kuće.

(4) Ako nakon proteka roka iz stavka 2. ovoga članka korisnici jednokratno ne uplate cijenu stana ili kuće, nastavljaju koristiti stan ili kuću u statusu zaštićenog najmoprimca.

(5) Cijena stana ili kuće utvrđuje se sukladno uredbi kojom se propisuje način utvrđivanja cijene stana i garaže.

(6) Prilikom kupnje stana ili kuće korisniku se može odobriti dodatni popust iz članka 13. stavka 5. ove Uredbe koji utvrđuje Stručna komisija ili druga ovlaštena osoba.

Članak 33.

Članovi uže i šire obitelji smrtno stradalog hrvatskog branitelja iz Domovinskog rata, članovi uže i šire obitelji nestalog hrvatskog branitelja iz Domovinskog rata, HRVI iz Domovinskog rata, članovi uže obitelji umrlog HRVI odnosno dragovoljci iz Domovinskog rata koji nemaju ostvaren status HRVI, a u obrani suvereniteta Republike Hrvatske sudjelovali su najmanje dvije godine, kao i članovi uže obitelji umrlog dragovoljca iz Domovinskog rata pripadnika borbenog sektora, koji je u obrani suvereniteta Republike Hrvatske sudjelovao najmanje dvije godine, koji neprekidno pet godina koriste stanove i kuće u vlasništvu jedinica lokalne samouprave mogu ih otkupiti od jedinica lokalne samouprave pod uvjetima utvrđenim člancima 31. i 32. ove Uredbe.

Prodaja i zakup garažnih mjesta

Članak 34.

(1) Neraspoređena posebna garažna mjesta u stambenim zgradama izgrađenih u organiziranoj stambenoj izgradnji se prodaju ili daju u zakup osobama iz članka 83. stavaka 3. i 4. Zakona koji koriste stanove u tim stambenim zgradama, na temelju najpovoljnije ponude iz provedenog javnog poziva.

(2) Početna cijena garažnog mjesta se utvrđuje sukladno uredbi kojom se propisuje način utvrđivanja cijene stana i garaže.

(3) O prodaji ili zakupu, kao i početnoj visini zakupa garažnog mjesta, odlučuje Stambena komisija.

(4) Posebno garažno mjesto može se prodati sadašnjem zakupniku po početnoj cijeni garažnog mjesta.

GLAVA IV.
 PRILOZI

Članak 35.

Sastavni dio ove Uredbe su:

1. Prilog 1. – Zahtjev za dodjelu stambenog kredita

2. Prilog 2. – Zahtjev za dodjelu financijske potpore i

3. Prilog 3. – Zahtjev za kupnju stana ili kuće u vlasništvu Republike Hrvatske/jedinice lokalne samouprave.

GLAVA V.
 PRIJELAZNE I ZAVRŠNE ODREDBE

Članak 36.

(1) Osobe iz članka 85. stavka 4. Zakona kojima je djelomično obnovljena kuća ili stan prema propisima o obnovi ratne štete imaju pravo na dodjelu stambenog kredita ili financijske potpore za poboljšanje uvjeta stanovanja, ako su podnijele zahtjev za jednokratnu novčanu potporu na ime razlike tehničke izgrađenosti i opremljenosti odnosno na ime razlike u površini do 12. prosinca 2002., a o istome nije odlučeno.

(2) Iznos stambenog kredita ili financijske potpore za poboljšanje uvjeta stanovanja odredit će se nakon utvrđenja činjeničnog stanja, a sukladno članku 15. ove Uredbe.

Članak 37.

Pri odlučivanju o zahtjevu za dodjelu stana, stambenog kredita odnosno financijske potpore koji je podnesen prije stupanja na snagu Uredbe o stambenom zbrinjavanju članova obitelji smrtno stradaloga, zatočenoga ili nestaloga hrvatskog branitelja iz Domovinskog rata, hrvatskih ratnih vojnih invalida iz Domovinskog rata i dragovoljaca iz Domovinskog rata (»Narodne novine«, broj 78/13.), a o istome nije odlučeno do stupanja na snagu iste Uredbe, pod članovima uže obitelji podnositelja zahtjeva podrazumijevaju se njegov bračni i izvanbračni drug i djeca (bračna, izvanbračna, pastorčad i posvojena) koja završe redovno školovanje ako su u trenutku stupanja na snagu iste Uredbe bili na redovnom školovanju, a u trenutku donošenja rješenja i dalje žive u zajedničkom kućanstvu s podnositeljem zahtjeva.

Članak 38.

Danom stupanja na snagu ove Uredbe, Stambena i Stručna komisija čiji su članovi imenovani sukladno Uredbi o stambenom zbrinjavanju članova obitelji smrtno stradalih i nestalih hrvatskih branitelja te hrvatskih ratnih vojnih invalida i dragovoljaca iz Domovinskog rata (»Narodne novine«, br. 57/18. i 147/20.), nastavljaju s radom.

Članak 39.

Postupci započeti po Uredbi o stambenom zbrinjavanju članova obitelji smrtno stradalih i nestalih hrvatskih branitelja te hrvatskih ratnih vojnih invalida i dragovoljaca iz Domovinskog rata (»Narodne novine«, br. 57/18. i 147/20.) i propisima koji prethode toj Uredbi, u povodu kojih do stupanja na snagu ove Uredbe nije doneseno izvršno rješenje, riješit će se prema ovoj Uredbi, ako je to za korisnika povoljnije.

Članak 40.

Danom stupanja na snagu ove Uredbe prestaje važiti Uredba o stambenom zbrinjavanju članova obitelji smrtno stradalih i nestalih hrvatskih branitelja te hrvatskih ratnih vojnih invalida i dragovoljaca iz Domovinskog rata (»Narodne novine«, br. 57/18. i 147/20.).

Članak 41.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/24-03/50

Urbroj: 50301-29/23-24-5

Zagreb, 14. studenoga 2024.

Predsjednik
 mr. sc. Andrej Plenković, v. r.

PRILOG 1.

ZAHTJEV ZA DODJELU STAMBENOG KREDITA
 (zaokružiti redni broj namjene)

1. za kupnju stana izgrađenog u organiziranoj izgradnji

2. za kupnju stana u vlastitoj organizaciji

3. za izgradnju kuće

4. za kupnju korištenog stana ili kuće u vlasništvu Republike Hrvatske

5. za razliku u površini

6. za nastavak izgradnje i dovršenje kuće ili

7. za poboljšanje uvjeta stanovanja

I.) PODACI O PODNOSITELJU ZAHTJEVA

A) OPĆI PODACI

|  |  |
| --- | --- |
| Ime, ime oca ili majke, prezime |  |
| OIB |  |
| Datum, mjesto i općina rođenja |  |
| Općina, mjesto i adresa  prebivališta prije rata (županija) |  |
| Općina, mjesto i adresa sadašnjeg  prebivališta boravišta (županija) |  |
| Telefon i/ili mobitel |  |
| Vrijeme provedeno u obrani  suvereniteta Republike Hrvatske |  |
| Vrijeme provedeno u zatočeništvu |  |

B) STATUS PODNOSITELJA ZAHTJEVA

(zaokružiti status)

a) Članovi obitelji smrtno stradaloga hrvatskog branitelja iz Domovinskog rata

b) Članovi obitelji nestaloga hrvatskog branitelja iz Domovinskog rata

c) HRVI – postotak tjelesnog oštećenja \_\_\_\_\_ %, \_\_\_\_\_ skupine ili članovi obitelji umrlog HRVI – postotak tjelesnog oštećenja \_\_\_ %,\_\_\_\_\_\_ skupine

C) SADAŠNJI UVJETI STANOVANJA PODNOSITELJA ZAHTJEVA

|  |  |  |  |  |
| --- | --- | --- | --- | --- |
| Red. br. | Vrsta smještaja  (Zaokružiti vrstu) | Adresa | Opis smještaja | Ukupna površina |
| 1. | Najam, hotelski, bolnički, nužni smještaj, prognanički, izbjeglički |  |  |  |
| 2. | Kod roditelja |  |  |  |
| 3. | U neodgovarajućem stanu ili kući |  |  |  |
| 4. | U odgovarajućem stanu ili kući |  |  |  |
| 5. | U stanu RH (navesti državno tijelo)  stan grada,  općine,  županije i slično |  |  |  |

D) STRADALI ČLANOVI OBITELJSKOG KUĆANSTVA

|  |  |  |  |  |
| --- | --- | --- | --- | --- |
| Ime i  prezime | Datum rođenja | Srodstvo | Vrsta stradanja  smrtno stradali  HRVI | Bračni status  stradale osobe oženjen  neoženjen  razveden |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

E) ČLANOVI OBITELJSKOG KUĆANSTVA PODNOSITELJA ZAHTJEVA

|  |  |  |  |
| --- | --- | --- | --- |
| Ime i prezime | OIB | Srodstvo s podnositeljem zahtjeva | Trajna nesposobnost za samostalan rad i privređivanje – DIJAGNOZA |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

F) VRIJEME KOJE JE PODNOSITELJ ZAHTJEVA PROVEO U OBRANI SUVERENITETA REPUBLIKE HRVATSKE

|  |  |
| --- | --- |
| Uprava postrojba | Vrijeme (od – do) |
|  |  |
|  |  |
|  |  |
|  |  |
|  |  |

G) VRIJEME KOJE JE PODNOSITELJ ZAHTJEVA PROVEO U ZATOČENIŠTVU

|  |  |
| --- | --- |
| Mjesto | Vrijeme (od – do) |
|  |  |
|  |  |
|  |  |

II.) IZJAVA PODNOSITELJA ZAHTJEVA

a) Koristim službeni stan (državni stan, stan grada, općine, županije i slično)

DA

adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

opis stana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_::\_\_\_\_\_

– površina \_\_\_\_\_\_\_\_\_\_\_\_\_\_\_\_\_ m²

NE

b) U radnom sam odnosu

na neodređeno vrijeme u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ s plaćom u posljednja 3 mjeseca od \_\_\_\_\_\_\_\_\_\_\_\_\_\_\_\_\_\_\_\_\_ eura

na određeno vrijeme u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ s mjesečnom plaćom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eura.

U mirovini koja iznosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eura mjesečno.

c) O svim promjenama koje utječu na dodjelu stambenog kredita izvijestit ću Sektor za stambeno zbrinjavanje Ministarstva hrvatskih branitelja u roku 15 dana od dana nastale promjene.

|  |  |
| --- | --- |
| U\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Podnositelj zahtjeva |

Napomena: Zahtjev za dodjelu stambenog kredita podnosi se najkasnije do 30. studenoga tekuće godine za iduću kalendarsku godinu preporučeno poštom ili elektroničkim putem odnosno osobno u Ministarstvu hrvatskih branitelja.

UZ ZAHTJEV JE POTREBNO PRILOŽITI:

1. rješenje o nasljeđivanju iza smrtno stradalog hrvatskog branitelja iz Domovinskog rata

2. za člana obiteljskog kućanstva koji je nesposoban za samostalan rad i privređivanje – odgovarajuću potvrdu nadležnog tijela

3. potvrdu o redovnom obrazovanju nadležne odgojno-obrazovne ustanove odnosno ustanove za visoko obrazovanje (za punoljetnu djecu koja su i članovi zajedničkog kućanstva podnositelja zahtjeva)

4. ugovor ili rješenje o korištenju stana

5. dokaz o vlasništvu građevinskog zemljišta s građevinskom dozvolom ili dokaz da je podnesen zahtjev za ustupanje bez naknade građevinskog zemljišta iz članka 87. stavka 1. Zakona (samo za dodjelu stambenog kredita za izgradnju kuće)

6. pravomoćno rješenje o nasljeđivanju iza podnositeljevih roditelja i roditelja njegovog bračnog druga (ukoliko je netko od istih preminuo) odnosno potvrdu nadležnog općinskog suda o neprovođenju ostavinske rasprave iza pokojnika ili vlastoručno potpisanu izjavu, danu pod kaznenom i materijalnom odgovornošću o činjenici da su roditelji podnositelja i podnositeljevog bračnog druga živi.

7. izjavu ovjerenu kod javnog bilježnika da ne postoje zapreke za stambeno zbrinjavanje propisane člankom 84. stavkom 1. Zakona

MINISTARSTVO HRVATSKIH BRANITELJA PO PODNESENOM ZAHTJEVU PRIKUPLJA SLJEDEĆE DOKAZE[1](Radi ubrzanja postupka, podnositelj zahtjeva uz zahtjev može priložiti i neki od ovih dokaza ukoliko ih posjeduje):

1. potvrda o prebivalištu za podnositelja zahtjeva i sve članove njegovog zajedničkog kućanstva

2. potvrda zemljišno-knjižnog odjela općinskog suda nadležnog prema mjestu sadašnjeg prebivališta podnositelja zahtjeva i članova njegovog zajedničkog kućanstva o tome je li podnositelj zahtjeva i članovi njegovog zajedničkog kućanstva uknjižen kao vlasnik ili suvlasnik kuće ili stana

3. uvjerenje područnog ureda za katastar i geodetske poslove nadležnog prema sadašnjem mjestu prebivališta podnositelja zahtjeva i članova njegovog zajedničkog kućanstva, s iskazom i upisanim načinom iskorištavanja katastarskih čestica koje podnositelj zahtjeva ili netko od članova njegovog zajedničkog kućanstva posjeduje

4. potvrda ureda porezne uprave nadležnog prema mjestu prebivališta podnositelja zahtjeva i članova njegovog zajedničkog kućanstva o tome jesu li ili nisu porezni obveznici na temelju poreza na promet nekretnina.

PRILOG 2.

ZAHTJEV ZA DODJELU FINANCIJSKE POTPORE
 (zaokružiti redni broj namjene)

1. za kupnju prve nekretnine (stana ili kuće) na tržištu

2. za izgradnju prve nekretnine

3. za poboljšanje uvjeta stanovanja

4. za razliku u površini ili

5. za nastavak izgradnje i dovršenje kuće

I.) PODACI O PODNOSITELJU ZAHTJEVA

A) OPĆI PODACI

|  |  |
| --- | --- |
| Ime, ime oca ili majke, prezime |  |
| OIB |  |
| Datum, mjesto i općina rođenja |  |
| Općina, mjesto i adresa  prebivališta prije rata (županija) |  |
| Općina, mjesto i adresa sadašnjeg prebivališta – boravišta (županija) |  |
| Telefon i/ili mobitel |  |
| Vrijeme provedeno u obrani suvereniteta Republike Hrvatske |  |
| Vrijeme provedeno u zatočeništvu |  |

B) STATUS PODNOSITELJA ZAHTJEVA

(zaokružiti status)

a) Član obitelji smrtno stradaloga ili nestaloga hrvatskog branitelja iz Domovinskog rata

b) HRVI – postotak tjelesnog oštećenja \_\_\_\_\_\_ %, \_\_\_\_\_\_ skupine ili član obitelji umrlog HRVI – postotak tjelesnog oštećenja \_\_\_\_\_ %, \_\_\_\_\_\_ skupine

c) Dragovoljac iz Domovinskog rata, pripadnik borbenog sektora koji je u Domovinskom ratu proveo najmanje 2 godine ili član obitelji umrlog dragovoljca pripadnik borbenog sektora koji je u Domovinskom ratu proveo najmanje 2 godine

C) SADAŠNJI UVJETI STANOVANJA PODNOSITELJA ZAHTJEVA

|  |  |  |  |  |
| --- | --- | --- | --- | --- |
| Red. br. | Vrsta smještaja (Zaokružiti vrstu) | Adresa | Opis smještaja | Ukupna površina |
| 1. | Najam, hotelski, bolnički, nužni smještaj |  |  |  |
| 2. | Kod roditelja |  |  |  |
| 3. | U neodgovarajućem stanu ili kući |  |  |  |
| 4. | U stanu RH (navesti državno tijelo)  stan grada,  općine,  županije i slično |  |  |  |

D) STRADALI ČLANOVI OBITELJSKOG KUĆANSTVA

|  |  |  |  |
| --- | --- | --- | --- |
| Ime i prezime | Datum rođenja | Srodstvo  supružnik  dijete  roditelj | Vrsta stradanja  smrtno stradali  HRVI |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

E) ČLANOVI OBITELJSKOG KUĆANSTVA PODNOSITELJA ZAHTJEVA

|  |  |  |  |
| --- | --- | --- | --- |
| Ime i prezime | OIB | Srodstvo s  podnositeljem zahtjeva | Trajna nesposobnost  za samostalan rad  i privređivanje  – DIJAGNOZA |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

F) VRIJEME KOJE JE PODNOSITELJ ZAHTJEVA PROVEO U OBRANI SUVERENITETA REPUBLIKE HRVATSKE

|  |  |
| --- | --- |
| Uprava postrojba | Vrijeme (od – do) |
|  |  |
|  |  |
|  |  |
|  |  |
|  |  |

G) VRIJEME KOJE JE PODNOSITELJ ZAHTJEVA PROVEO U ZATOČENIŠTVU

|  |  |
| --- | --- |
| Mjesto | Vrijeme (od – do) |
|  |  |
|  |  |
|  |  |

II.) IZJAVA PODNOSITELJA ZAHTJEVA

O svim promjenama koje utječu na dodjelu financijske potpore izvijestit ću Sektor za stambeno zbrinjavanje Ministarstva hrvatskih branitelja u roku od 15 dana od dana nastale promjene.

|  |  |
| --- | --- |
| U\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Podnositelj zahtjeva |

Napomena: Zahtjev za dodjelu financijske potpore podnosi se najkasnije do 30. studenoga tekuće godine za iduću kalendarsku godinu, preporučeno poštom ili elektroničkim putem odnosno osobno u Ministarstvu hrvatskih branitelja.

UZ ZAHTJEV JE POTREBNO PRILOŽITI:

1. rješenje o nasljeđivanju iza smrtno stradalog hrvatskog branitelja iz Domovinskog rata

2. za člana obiteljskog kućanstva koji je nesposoban za samostalan rad i privređivanje – odgovarajuću potvrdu nadležnog tijela

3. potvrdu o redovnom obrazovanju nadležne odgojno-obrazovne ustanove odnosno ustanove za visoko obrazovanje (za punoljetnu djecu koja su i članovi zajedničkog kućanstva podnositelja zahtjeva)

4. ugovor ili rješenje o korištenju stana

5. dokaz o vlasništvu građevinskog zemljišta s građevinskom dozvolom (samo za dodjelu financijske potpore za izgradnju prve nekretnine)

6. pravomoćno rješenje o nasljeđivanju iza podnositeljevih roditelja i roditelja njegovog bračnog druga (ukoliko je netko od istih preminuo) odnosno potvrdu nadležnog općinskog suda o neprovođenju ostavinske rasprave iza pokojnika ili vlastoručno potpisanu izjavu, danu pod kaznenom i materijalnom odgovornošću o činjenici da su roditelji podnositelja i podnositeljevog bračnog druga živi

7. izjavu ovjerenu kod javnog bilježnika da ne postoje zapreke za stambeno zbrinjavanje propisane člankom 84. stavkom 1. Zakona

MINISTARSTVO HRVATSKIH BRANITELJA PO PODNESENOM ZAHTJEVU PRIKUPLJA SLJEDEĆE DOKAZE[2](Radi ubrzanja postupka, podnositelj zahtjeva uz zahtjev može priložiti i neki od ovih dokaza ukoliko ih posjeduje):

1. potvrda o prebivalištu za podnositelja zahtjeva i sve članove njegovog zajedničkog kućanstva

2. potvrda zemljišno-knjižnog odjela općinskog suda nadležnog prema mjestu sadašnjeg prebivališta podnositelja zahtjeva i članova njegovog zajedničkog kućanstva o tome je li podnositelj zahtjeva i članovi njegovog zajedničkog kućanstva uknjižen kao vlasnik ili suvlasnik kuće

3. uvjerenje područnog ureda za katastar i geodetske poslove nadležnog prema mjestu sadašnjeg prebivališta podnositelja zahtjeva i članova njegovog zajedničkog kućanstva, s iskazom i upisanim načinom iskorištavanja katastarskih čestica koje podnositelj zahtjeva ili netko od članova njegovog zajedničkog kućanstva posjeduje

4. potvrda ureda porezne uprave nadležnog prema mjestu prebivališta podnositelja zahtjeva i članova njegovog zajedničkog kućanstva o tome jesu li ili nisu porezni obveznici na temelju poreza na promet nekretnina

PRILOG 3.

ZAHTJEV ZA KUPNJU STANA ILI KUĆE U VLASNIŠTVU REPUBLIKE HRVATSKE/JEDINICE LOKALNE SAMOUPRAVE

PODACI O PODNOSITELJU ZAHTJEVA

|  |  |
| --- | --- |
| Ime, ime oca ili majke, prezime |  |
| OIB |  |
| Datum i mjesto rođenja |  |
| Općina, mjesto i adresa  prebivališta prije rata (županija) |  |
| Općina, mjesto i adresa sadašnjeg  prebivališta/boravišta (županija) |  |
| Telefon i/ili mobitel |  |
| Vrijeme provedeno u obrani  suvereniteta Republike Hrvatske |  |
| Vrijeme provedeno u zatočeništvu |  |

STATUS PODNOSITELJA ZAHTJEVA

(zaokružiti status)

a) članovi obitelji smrtno stradaloga hrvatskog branitelja iz Domovinskog rata,

b) članovi obitelji nestaloga hrvatskog branitelja iz Domovinskog rata,

c) hrvatski ratni vojni invalidi iz Domovinskog rata od I. do X. skupine i članovi uže obitelji umrloga hrvatskog ratnog vojnog invalida iz Domovinskog rata s istim oštećenjem organizma

d) dragovoljci iz Domovinskog rata u trajanju od \_\_\_\_\_\_\_\_\_ godine borbenog sektora i članovi uže obitelji umrloga dragovoljca iz Domovinskog rata u trajanju od \_\_\_\_\_\_\_\_\_ godine borbenog sektora.

SADAŠNJI UVJETI STANOVANJA PODNOSITELJA ZAHTJEVA

|  |  |  |  |
| --- | --- | --- | --- |
| Vrsta smještaja  (Zaokružiti vrstu) | Adresa | Opis  smještaja | Ukupna površina |
| U stanu:  MORH-a, MUP-a, Državnih nekretnina d.o.o.  Grada\_\_\_\_\_\_\_\_\_\_\_\_\_\_\_  Općine\_\_\_\_\_\_\_\_\_\_\_\_\_\_  Neki drugi\_\_\_\_\_\_\_\_\_\_\_\_ |  |  |  |

ČLANOVI OBITELJSKOG KUĆANSTVA PODNOSITELJA ZAHTJEVA

|  |  |  |  |
| --- | --- | --- | --- |
| Ime i prezime | OIB | Srodstvo s podnositeljem zahtjeva | Trajna nesposobnost za samostalan rad i privređivanje – DIJAGNOZA |
|  |  |  |  |
|  |  |  |  |
|  |  |  |  |

IZJAVA PODNOSITELJA ZAHTJEVA

a) Koristim stan – državni stan, stan grada/općine ili drugo\_\_\_\_\_\_\_\_\_\_\_\_(zaokruži) na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ kat, površine\_\_ \_\_\_\_\_\_\_\_\_\_\_\_\_\_\_\_\_ m²

od dana\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

b) O svim promjenama koje utječu na stambeno zbrinjavanje izvijestit ću Sektor za stambeno zbrinjavanje Ministarstva hrvatskih branitelja u roku 15 dana od dana nastale promjene.

|  |  |
| --- | --- |
| U\_\_\_\_\_\_\_\_\_\_\_\_\_\_\_\_ dana | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Podnositelj zahtjeva |

Napomena: Zahtjev se podnosi preporučeno poštom ili elektroničkim putem odnosno osobno u Ministarstvu hrvatskih branitelja.

UZ ZAHTJEV JE POTREBNO PRILOŽITI:

1. rješenje o nasljeđivanju iza smrtno stradalog hrvatskog branitelja iz Domovinskog rata

2. za člana obiteljskog kućanstva koji je nesposoban za samostalan rad i privređivanje – odgovarajuću potvrdu nadležnog tijela

3. potvrdu o redovnom obrazovanju nadležne odgojno-obrazovne ustanove odnosno ustanove za visoko obrazovanje (za punoljetnu djecu koja su i članovi zajedničkog kućanstva podnositelja zahtjeva)

4. ugovor ili rješenje o korištenju stana

5. pravomoćno rješenje o nasljeđivanju iza podnositeljevih roditelja i roditelja njegovog bračnog druga (ukoliko je netko od istih preminuo) odnosno potvrdu nadležnog općinskog suda o neprovođenju ostavinske rasprave iza pokojnika ili vlastoručno potpisanu izjavu, danu pod kaznenom i materijalnom odgovornošću o činjenici da su roditelji podnositelja i podnositeljevog bračnog druga živi

6. izjavu ovjerenu kod javnog bilježnika da ne postoje zapreke za stambeno zbrinjavanje propisane člankom 84. stavkom 1. Zakona

MINISTARSTVO HRVATSKIH BRANITELJA PO PODNESENOM ZAHTJEVU PRIKUPLJA SLJEDEĆE DOKAZE (Radi ubrzanja postupka podnositelj zahtjeva može priložiti i neki od ovih dokaza ukoliko ih posjeduje):

1. potvrda o prebivalištu za podnositelja zahtjeva i sve članove njegovog zajedničkog kućanstva

2. potvrda zemljišnoknjižnog odjela općinskog suda nadležnog prema mjestu sadašnjeg prebivališta podnositelja zahtjeva i članova njegovog zajedničkog kućanstva o tome jesu li podnositelj zahtjeva i članovi njegovog zajedničkog kućanstva uknjiženi kao su/vlasnik kuće ili stana

3. uvjerenje područnog ureda za katastar i geodetske poslove nadležnog prema sadašnjem mjestu prebivališta podnositelja zahtjeva i članova njegovog zajedničkog kućanstva, s iskazom i upisanim načinom iskorištavanja katastarskih čestica koje podnositelj zahtjeva ili netko od članova njegovog zajedničkog kućanstva posjeduje

4. potvrda ureda porezne uprave za podnositelja zahtjeva i članove njegovog zajedničkog kućanstva o tome jesu li ili nisu porezni obveznici na temelju poreza na promet nekretnina.